**Etika**

Előadás, BBNSF-82100

2021. ősz

**KURZUSLEÍRÁS**

Az előadáson először tisztázzuk az etikának a filozófia egészén belül betöltött helyét és alapvető kérdésfeltevéseit, majd áttekintjük a legnevezetesebb etikai áramlatokat és az ezekkel kapcsolatos kritikai észrevételeket. Ezt követően röviden bepillantunk az etika egy „mellékágába”, a filozófiai életbölcsesség-irodalomba is. Zárásként a normatív tudat lehetőségi feltételeit vizsgáljuk meg, s igyekszem megmutatni, miként vezethetők le ezekből meghatározott etikai alapelvek is.

**Oktató**: Szombath Attila, egyetemi docens (szombath@btk.ppke.hu)

**Időpont**: kedd 14:15-15:45

**Hely**: Budapest, Sophianum 315. terem

**Követelmények:** Az óra rendszeres látogatása, a szövegek félév közbeni olvasása, kérdések és észrevételek megfogalmazása, kollokvium

**Kötelező irodalom:**

1. Epiktétosz: Kézikönyvecske, ld. <http://mek.oszk.hu/00100/00197/00197.htm>
2. Arisztotelész: Nikomakhoszi etika, Bp., Európa, 1987, I., II., ill. X. könyv
3. Schopenhauer: Életbölcsesség, részlet, in: Szerelem, élet, halál / Életbölcsesség, Bp., 171-221.o.
4. Karl-Otto Apel: A diskurzusetika mint a mai ember helyzetére adott válasz, in: K.-O. Apel: A transzcendentálpragmatikai diskurzuselmélet, L’Harmattan, Bp., 2015. Ford.: Weiss János, 90-150.o.
5. Arno Anzenbacher: Bevezetés a filozófiába, Herder, Bp., 1994, 317-333.o.
6. Orthmayr Imre: 20. századi angolszász etika, in: „Filozófia” (Akadémiai Kézikönyvek) 2007, 1192-1219.o.
7. Felkai Gábor: A diszkurzusetika, in: „Filozófia” (Akadémiai Kézikönyvek) 2007, 1219-1242.o.
8. Pierre Hadot: A lélek iskolája, Kairosz, Bp., 2010, „A filozófia mint életmód”, 263-279.o.